Íslenskt par og tvær ungar dætur þeirra sluppu naumlega þegar eldur kom upp á heimili þeirra í suðurhluta Noregs . Fjölskyldan missti aleiguna í brunanum . Eldurinn kom upp í húsi fjölskyldunnar sem býr í Hallingby í Noregi , aðfararnótt föstudags . Sigurður Aðalgeirsson og unnusta hans Hólfríður Guðmundsdóttir voru þá ásamt dætrum sínum , sem eru sex og fjögurra ára , sofandi í húsinu . Húsið var alelda þegar slökkvilið kom á vettvang . Vísir / Per M. Haakenstad Missti andann og sá ekki neitt „ Svo vakna ég um þrjú leitið og fannst ég heyra eitthvað skrítið hljóð , “ segir Sigurður . Hann segir að til allrar mildi hafi dætur þeirra verið með foreldrum sínum í herbergi þessa nóttina . Hann hafi litið út um gluggann og séð að mikill eldur væri á verönd og klæðningu hússins . Hann vakti fjölskylduna til þess að koma þeim út . Á leiðinni reyndu þau að gripa með sér persónulega muni en það var of seint , rúður voru farnar að springa og eldur og reykur kominn inn í húsið . Fjölskyldin komst naumlega komist út á náttfötunum . Sigurður segist hafa gert tilraun til þess að fara inn í húsið aftur . „ Svo hljóp ég bara aftur inn . Ég komst bara nokkra metra og þá bara missti ég andann og sá ekki neitt . Það bara hvarf allt og ég rétt slapp bara , segir Sigurður . Sigurður Aðalgeirsson , Hólmfríður Guðmundsdóttir og dætur þeirra tvær hafa verið búsett í Noregi frá 2015 . Aðsend Ættingar og vinir opna styrktarreikning fyrir fjölskylduna svo hún komi undir sig fótunum Sigurður og Hólmfríður segja það vera hræðilega tilfinningu að hafa horft á aleigu sína fuðra upp í eldinum . Þau segja að samhugurinn hjá vinum og ættingjum í Noregi og á Íslandi sé mikill og að þau hafi strax fengið aðstoð . Það fór strax í gang söfnun í skólanum hjá stelpunum , í háskólanum og í skólanum sem ég er að vinna í , “ segir Hólmfríður . „ Við fengum bara samdægurs föt , úlpu og skó á krakkana . það var gríðarlega gott að komast í föt . við fórum þegar að þetta var búið þá keyrðum við í burtu þegar lögreglan bar búin að tala við okkur og sjúkraliðinn sagði að allt væri í góðu , að þá keyrðum við beint upp á hótel og þar erum við núna , “ segir Sigurður . Mikinn tíma tók fyrir slökkvilið að berjast við eldinn . Vísir / Per M. Haakenstad Fjölskyldan segir að jólin í ár verði öðruvísi en áður . Þau hafi sem betur fer verið búin að kaupa flugmiða til Íslands og munu því eyða jólunum í faðmi fjölskyldunnar . Ættingjar og vinir þeirra bæði hér heima og í Noregi hafa efnt til söfnunar til þess að aðstoða fjölskylduna við að koma undir sig fótunum aftur og fá finna upplýsingar um það á Facebook . Eldsupptök eru ókunn og er málið til rannsóknar hjá Lögreglunni í Noregi . Upplýsingar um styrktarreikning : Banki : 0140-26-1144 KT : 030787-2939 Hús fjölskyldunnar í Hallingby í Noregi , fyrir brunann . Vísir / Aðsend Sigurður Aðalgeirsson , unnusta hans Hólmfríður Guðmundsdóttir og dætur þeirra tvær Sóley Rós , 6 ára , og Bryndís Lena , 4 ára , misstu allar eigur sínar í bruna þegar eldur kviknaði á heimili þeirra í Hallingby í Noregi í gær .